Deveťnásta hra

Účastníci: Axe, Tanquol, Abram, Garrus

Minule

Po odovzdaní reportu a vysvetlení okolností straty lode Endless Redemtion bol veliteľ Morteson chvíľu ticho. Asi ticho pred búrkou. To sa potvrdilo. Potom spustil krik a hulákal na nás ako výcvikový seržant na nováčikov.

Niečo bolo oprávnené, niečo nie. Po chvíli si to zrejme uvedomil, ukľudnil sa a vysvetlil nám situáciu. Za čas, ktorý sme boli preč sa hýbe politický balans smerom preč od aliancie a R. X. získava príliš silný vplyv. Bulvárne médiá sa silno navážajú do rangerov aj celej aliancie. Akútne potrebujeme veľký úlovok a silný posun vo vyšetrovaní.

Rangeri ako organizácia sú na tom extrémne zle a všetko potrebné na vyšetrovanie, vrátane dopravy, si musíme hradiť z vlastných vreciek.

Aspoň že tie výplaty prišli. Zhruba na úrovni 30% bežného civilného zamestnanca korporátu, ktorý nič neriskuje a sedí v kancelárii. Celý team silno zvažuje výpovede a zamestanie sa v civile. Axe by sa uplatnil ako ochranka v Lidli, Garrus u pokladne a Tanquol má kontakty v redakcii IT-revue. Finančne by sme na tom boli lepšie, ale kto by potom zastavil teroristov?

No, potrebujeme sa vrátiť na púštnu planétu a dokončiť vyšetrovanie. Mortesson nám odporučil jedného taxikára, ktorý v blízkej dobe poletí potrebným smerom a dokonca o 4 dni poletí aj späť okolo. Eddie sme dočasne pripojili na sieť v miestnej serverovni, kde skoro vyvolala poplach a panickú reakciu servisáka. On bol totiž starým veteránom z rojových vojen a Eddieniny nanoboti hneď upútali jeho pozornosť. Tanquol ho ukľudnil a požiadal Eddie o slušné správanie. Nastavili VPN, aby sa neprekúsavala servisákovými firevalmi.

Spravili sme ľahké nákupy, aby sme boli aspoň nejak pripravení na púštnu planétu. Solárnu plachtu na napájanie vybitých staníc, zariadenie na kondenzáciu vody v púšti a ľahkú buginu na rýchle presuny.

Ťažko povedať, či mal taxikár iba obludné šťastie, alebo vie viac ako dáva najavo, cesta trvala iba necelý 1 deň (1d6). Vysadil nás u prieskumnej mikro stanice odkiaľ sme volali o pomoc. Povedal, že máme 4 dni a letel preč.

Naposledy keď sme tu boli, nemali sme dosť šťavy na plnohodnotné zapnutie PC, a pôvodné panely, ktoré tu boli utrhla búrka, keď ich nemal kto sklopiť a chrániť pred silným vetrom. Zaujímavé. Jedna z najbohatších korporácií a na prieskum používa predskokovú technológiu. A ešte ani tú nie sú schopní vyladiť a optimalizovať.

Takže po zapnutí PC a úspešnom hekovaní hlavného PC v tejto bunke sa dozvedáme, že na obežnej dráhe sú satelity. A ďalším úspešným hackom sa podarilo vyťažiť nejaké dáta z bufferu.

Zistili sme, že približne dva týždne pred naším prvým príletom na planétu sa na okraji systému objavila veľká loď, niečo z nej vyletelo a loď nestrácala ani minútu navyše a hneď skočila späť do warpu. Pár hodín potom sa stratil kontakt s centrálou. Loď samotná bola čiastočne maskovaná a všetky povinné hlásiče prítomnosti vypnuté, alebo šifrované.

Satelitom sa však podarilo zachytiť a nahrať maskované signatúry lode. Tu zosnulý chlapík sa uchlastal k smrti po tom, čo mu došli zásoby jedla. Keď na vlastné oči videl, ako nejaká čierna huspenina zožrala ozbrojené stráže, neodvážil sa vystrčiť päty z bunky. Ale technik to bol skvelý, lebo v jeho denníku bol odhad, že šifrovací mechanizmus pochádza od krysákov zo Saruki-Septima.

Tanquol mu dal post mortem za pravdu, lebo pozná chlapíka, ktorý pozná chlapíka, čo sa tým zaoberá. Jedná sa o špecialitku pre fajnšmekrov a na vojenské použitie je to príliš komplikované, drahé a nemá to zásadné výhody oproti bežne používaným technológiám. Má to však jednu super vlastnosť a to, že to neovplyvňuje kvantové procesy na lodi.

Takže máme prvú poriadnu stopu. Obchodníkov, ktorí ponúkajú toto nie je veľa. Otázkou je, či tento konkrétny ešte žije.

Aby naše vyšetrovanie bolo dôkladné a nešiel nám žiadny detail (aj tak máme štyri dni počas ktorých nemáme nič iné na práci) vydali sme sa preskúmať aj ostatné stanice.

Po ceste na dvojku sme boli prepadnutí muchami veľkosti medveďa a hejnom mušiek veľkosti sliepky.

Nič s čím by si neporadilo pár ohnivo explozívnych gulí. Buginu nám roztrieskali tie veľké, ale s tým si hravo poradil Tanquol kúzlom make whole.

Na druhej zo štyroch staníc bol ešte zarazený vrták hlboko v zemi. Kým Tanquol skúmal PC, Axe sa rozhodol, že vrták aj s potencionálnym siccatite vytiahne. Trvalo mu to 6 hodín, skoro zomrel od únavy, ale vytiahol to. Ručne. Obdivuhodné. A bola tam aj nejaká ruda. Za asi približne okolo 3 756 kreditov.

Kým sa s týmto hral, zvyšok skupiny trávil čas chytaním lelkov. Až keď sa team pripravoval na odjazd, prepadla sa pod nimi zem a zaútočil na nich brouk striekajúci horiaci napalm. Tanquol to skoro neprežil (60 dmg hneď, 60 dmg na začiatku Tanquolovho ťahu). Za záchranu vďačí svojej snahe byť vždy na všetko pripravený a Garrusovi, ktorý pohotovo reagoval a vytiahol Tanquolovi z batohu hasiaci prístroj a uhasil ho.

Potom sa zavlnila matrica vesmíru a brouk sa trolilinku zmenšil a jeho chitínové krovky stratili trochu lesku. Nasolil poriadnu petelicu Axemu a matrix sa znovu zmenil. Chrobák bol preč a na miesto neho na nás zaútočilo hejno rust-monstier. S tými si už team poradil aj keď tá ich kyselina dala poriadne zabrať ich zbraniam a brneniam. Našťastie nič, s čím by si znovu neporadilo obľúbené make whole.

Z tretej stanice okrem roztavených kúskov plastu a rozbitých keramických častí nezostalo nič.

V poslednej štvrtej stanici sme sa nedozvedeli nič nové, takže plnou parou späť na miesto stretnutia.

Meškali sme asi 2 hodiny, ale boli sme dosť blízko na to, aby nám dočiahlo rádio a požiadali o počkanie. Taxikár si za počkanie 2 hodín, prípadnú zmenu miesta vyzdvihnutia vypýtal šialene vysoký poplatok. Jeho drzé jednanie spôsobilo stratu sebakontroly u Garrusa, ktorý sa mu začal vyhrážať. A ten parchant nás tam proste nechal a uletel preč.

Žiadna možnosť zavolať o pomoc. Jediné čo sme mohli robiť bolo čakať. Cesta sem maximálne 6 dní. Cesta späť maximálne 6 dní. Plánovaný čas zotrvania 4 dni. Už sme preč 5 dní. Za maximálne 20 dní je tu záchranný tím.

Jediné čo ako tak dávalo zmysel bolo naťažiť trochu rudy a trochu si prilepšiť predajom vzácnej rudy, ktorá sa tu vyskytuje dosť hojne.

Z maximálnych 3 týždňov sa však stalo ťažko pochopiteľných 16 týždňov. Na záchranný tím sme čakali 4 mesiace!!!

Naše ťažobné operácie často narúšali červi. Raz sa nám podarilo nájsť a odrýpnuť hrudu, ktorá mala viac ako 2 tony! Čistého siccatite!

Dovalil sa červ, ktorý celú, CELÚ!!! hrudu zhltol a odplazil sa preč. Akoby nič!

Za celú dobu sa nám vo výsledku podarilo naškrabať AŽ 30kg siccatite za 18 780 kreditov.

Po odpočítaní nákladov za buginu, solárny panel, kondenzátor vody a podobne, zostáva nám na prerozdelenie 15k, takže 3k na osobu (Abram, Axe, Chili, Garrus, Tanquol).

Axe už zrejme dávnejšie zmenil pohlavie a nikomu sa to neobťažoval povedať. Že k tomu došlo sme zistili až keď vyprdol vajce. Toto bol asi ten dôvod prečo poslednou dobou iba sedel na záchode.

Táto podivná planéta vyvíjala neustály tlak na psychiku. Keď sa už Tanquol pokúšal o psychoanalýzu, či nám nehrabe, matrix sa niekoľkokrát zavlnil a dostal sa do stavu kvantovej superpozície. Mohlo sa udiať absolútne čokoľvek, keď sa vesmír uráči skolabovať do nejakého stavu.

Každý z teamu videl mnoho možností, ako sa toto môže skončiť.

Napríklad, že taxikár nikdy neodletel, alebo nám dal do jedla halucinogény.

Nečakali sme 16 týždňov, ale 60 rokov a starý, šedivý, vypelichaný Tanquol zakopáva mŕtveho Garrusa vedľa Axeho hrobu, ktorá zomrela od žiaľu krátko po úmrtí jej potomka ešte v detskom veku.

Inou možnosťou bolo, že pre nás priletí Chili v lietajúcom vraku, z ktorého postupne odpadávajú dôležité súčiastky.

Alebo priletí v superluxusnej jachte, ktorú dostal ako svadobný dar od svojho svokra.

Garrusovi padla 20 na overenie stavu reality a kúsok od nás pristál Chili v novučičkej turiánskej vojnovej lodi, špeciálne upravenej na tajné misie.

To sa museli diať veci, kým sme boli preč...

„To za celé mesiace NIKOHO nenapadlo prísť sa pozrieť na opustenú planétu, NA KTOREJ SME MALI OHLÁSENÚ MISIU?!“ rozkrikoval sa Garrus na Mortessona.

O Chvíľu sa ozýval krik z učtárne: „To snáď nemyslíte vážne!! Bez výplaty, pretože sme mali status nezvestný?! To si vážne všetci myslíte, že sme dezertovali a užívali si dovolenku na púšti?!“

„Toto len tak nenechám! To sa ešte bude riešiť!“

Keď trochu opadli emócie, Morteson, až podivne kľudný sa dal do vysvetlovania.

Vďaka tomuto si Morteson získal Tanquola a asi aj zvyšok tímu na svoju stranu a zažehnal tým akútne riziko hromadných výpovedí.

To be continued